Kleivafoss kraftverk

Kleivafoss kraftverk er et vannkraftverk i Raundalen i Voss kommune i Vestland. Det ligger ved Kleivafossen i nedre del av daltrinnet mellom den flate Upsetedalen og den flate dalen fra Kleivane ned mot sentrum av Mjølfjell. Det er et elvekraftverk som utnytter et fall på 23 meter i Kleivelvi.

Installert effekt er 200 kW fra en francisturbin fra 1914. Årsproduksjon er 1 GWh.

Kraftverket har vært i eie av Mjølfjell Ungdomsherberge siden det ble bygget i 1946, og kraftstasjonen kunne på denne tiden forsyne herberget og befolkningen 7 kilometer nedover i Raundalen. Frem til Bergensbanen ble elektrifisert i midten av 1960-årene forsynte dette kraftverket hele Mjølfjell med strøm. Strømmen fra Kleivafossen ble samkjørt med linjenettet til Voss E-verk (nå: Voss Energi AS).

Opprusting 
Mjølfjell Ungdomsherberge har i 2017 fått godkjent opprusting av kraftverket under navnet «Kleivelvi kraftverk».
Etter opprustingen vil nyanlegget få en årsproduksjon på 4,0 GWh og utbyggingen var kostnadsberegnet til NOK 10-11 millioner med en byggetid på 6-12 måneder.

Referanser

Kilder
 
 NVE vannkraftdatabase

Minikraftverk i Vestland
Kraftverk i Voss
Kraftverk etablert i 1946